Āži
Āži (vanasti ka Āžmuiža) on küla (skrajciems ehk hajaküla) Kuramaal Lätis Talsi piirkonna Dundaga vallas. Küla asub valla keskosas. Āži jääb valla keskusest Dundagast 5 ning Riiast 160 kilomeetri kaugusele. Küla on kujunenud endise Āži karjamõisa (Asen, Ahsen) juurde. Külas asub Āži kalmistu. Āžis kasvab kaks looduskaitse all olevat tamme. Osa Āžist jääb Rukši soo hoiualale. Aastail 2009-2021 kuulus küla Dundaga piirkonda.